weil knee walker rental oceanside
nokia c3 java games plants vs zombie
islami app java j2me Goldblatt se historiese foto’s van myne uitgestal | Netwerk24
Goldblatt se historiese foto’s van myne uitgestal
David Goldblatt afgeneem in 2014 in Kaapstad se Goodman-galery. Foto: LIZA VAN DEVENTER
Die laaste tentoonstelling waaraan die Suid-Afrikaanse fotograaf David Goldblatt voor sy dood verlede jaar gewerk het, word van 13 Februarie in die Norval-kunsinstituut in Steenberg naby Kaapstad aangebied.
On the Mines: David Goldblatt bestaan uit 80 foto’s van die goudmyne en die omliggende gemeenskappe wat uit die jare sestig en sewentig dateer toe mynbou een van die groot dryfkragte van die Suid-Afrikaanse ekonomie was. Sy lens was in die reeks gefokus op die mynbou-bedrywighede bo- en ondergronds. Die werke was saamgevoeg in die gelyknamige publikasie wat in 1973 by Struik verskyn het. Die foto’s is toegelig met teks deur die Nobelpryswenner Nadine Gordimer, Goldblatt se lewenslange vriendin.
Die omslag van David Goldblatt se boek On the Mines.
Goldblatt (1930-2018) dokumenteer hier oudergewoonte die Suid-Afrikaanse landskap, sy mense en instellings en hoe dit beïnvloed word deur politiek en mag.
Goldblatt het op die myndorp Randfontein in Gauteng grootgeword en van sy eerste foto’s as kind het myne as tema.
In 1988 was Goldblatt die eerste Suid-Afrikaner wat ’n solotentoonstelling in die Museum of Modern Art in New York gehou het. Onder sy vererings tel die Hasselblad-prys asook die Henri Cartier-Bresson-prys.
Navrae: Skakel 087 654 5900 of stuur ’n e-pos aan info@norvalfoundation.org.
Besoektye is Maandae, Donderdae, Vrydae en Sondae van 10:00 tot 18:00, Woensdae van 08:00 tot 18:00 en Saterdae van 10:00 tot 20:00. Die instituut is Dinsdae gesluit.